เอเบ็ตสึ

เอเบ็ตสึ (Ebetsu-shi) เป็นนครในกิ่งจังหวัดอิชิการิ ฮกไกโด ประเทศญี่ปุ่น ตั้งอยู่ติดกับนครซับโปโระ มีขนาดพื้นที่ทั้งหมด 187.38 ตารางกิโลเมตร มีจำนวนประชากร ณ วันที่ 30 มิถุนายน ค.ศ. 2024 ประมาณ 118,263 คน มีความหนาแน่นของประชากร 631 คนต่อตารางกิโลเมตร

**ประวัติศาสตร์**
เดิมทีเอเบ็ตสึเป็นเมืองที่มีชาวญี่ปุ่นตั้งถิ่นฐานมาตั้งแต่ ค.ศ. 1871 โดยอพยพมาจากจังหวัดมิยางิบนเกาะฮนชู ต่อมาใน ค.ศ. 1878 ทนเด็งเฮก็เริ่มเข้ามาตั้งถิ่นฐานในพื้นที่นี้ เมื่อรัฐบาลเมจิกำหนดให้ฮกไกโดเป็นส่วนหนึ่งของประเทศญี่ปุ่นใน ค.ศ. 1878 ผู้คนก็เริ่มหลั่งไหลเข้ามาตั้งถิ่นฐานในพื้นที่นี้ หมู่บ้านเอเบ็ตสึได้รับการยกฐานะเป็นเมืองใน ค.ศ. 1916 และยกฐานะเป็นนครใน ค.ศ. 1954 ในช่วงคริสต์ทศวรรษ 1960 และ 1970 จำนวนประชากรที่เพิ่มขึ้นอย่างรวดเร็วในนครซัปโปโระ ทำให้จำนวนประชากรในเอเบ็ตสึเพิ่มขึ้นอย่างรวดเร็วในเวลาเดียวกัน โดยใน ค.ศ. 1991 เมืองนี้มีจำนวนประชากรถึง 100,000 คน
คำว่าเอเบ็ตสึมาจากชื่อภาษาไอนุ ใน "พจนานุกรมภาษาไอนุ-อังกฤษ" (An Ainu-English Dictionary) ของจอห์น แบตเชเลอร์ (John Batchelor) บทที่ 1 ส่วนที่ 5: ชื่อสถานที่ กล่าวว่าชื่อในภาษาไอนุคือ E-pet แปลเป็นภาษาอังกฤษคือ "Humour river" ที่เรียกเช่นนี้เนื่องจากสีขุ่นของแม่น้ำชิโตเซะซึ่งไหลลงสู่แม่น้ำอิชิการิที่เมืองนี้

**ภูมิศาสตร์**
พื้นที่เชิงพาณิชย์ส่วนใหญ่ของเอเบ็ตสึตั้งอยู่บริเวณทางหลวงแผ่นดินหมายเลข 12 (ทอดยาวจากทิศตะวันตกเฉียงใต้ผ่านตัวเมืองไปยังทิศตะวันออกเฉียงเหนือ) มีแม่น้ำอิชิการิไหลผ่าน มีอาณาเขตทางทิศตะวันตกติดกับนครซับโปโระ ทิศใต้ติดกับนครนครคิตะฮิโรชิมะ ทิศตะวันออกเฉียงใต้ติดกับเมืองนัมโปโระ ทิศตะวันออกเฉียงเหนือติดกับนครอิวามิซาวะ และทิศเหนือติดกับหมู่บ้านชินชิ-นตสึและเมืองโทเบ็ตสึ
สวนป่านปโปโระ (สวนป่าบริสุทธิ์ที่ใหญ่ที่สุดในโลกที่ตั้งอยู่บนที่ราบ) ตั้งอยู่ด้านหลังมหาวิทยาลัยรากูโนกากูเอ็งในเอเบ็ตสึ โดยครอบคลุมพื้นที่ป่าอนุรักษ์ 2,015 เฮกตาร์ และเนื่องจากเอเบ็ตสึตั้งอยู่ตรงกลางที่ราบอิชิการิ จึงมีลมพัดตลอดทั้งปี

**ภูมิอากาศ**
อุณหภูมิเฉลี่ย 10 ปีของเอเบ็ตสึอยู่ที่ 1 อุณหภูมิสูงสุดและต่ำสุดที่เคยบันทึกไว้คือ 1 และ 1 ตามลำดับ

**การขนส่ง**
เอเบ็ตสึอยู่ห่างจากใจกลางเมืองซัปโปโระประมาณ 16 กิโลเมตร สามารถเดินทางได้โดยใช้ทางด่วนฮกไกโด รถประจำทางสายชูโอ หรือรถประจำทางสายเจอาร์ฮกไกโด หรือรถไฟสายอาซาฮิกาวะ–ฮาโกดาเตะ ซึ่งในช่วงที่ผ่านเอเบ็ตสึจะวิ่งไปตามเส้นทางของทางหลวงแผ่นดินหมายเลข 12 (มีสถานีได้แก่ โออาซะ นปโปโระ ทากาซาโงะ และเอเบ็ตสึ) เชื่อมต่อกับเส้นทางหลักที่วิ่งในแนวตะวันตกเฉียงเหนือ–ตะวันออกเฉียงใต้ ซึ่งทอดยาวจากท่าอากาศยานชิโตเซะไปยังสถานีรถไฟซัปโปโระ

**ความสัมพันธ์ระหว่างประเทศ**

**เมืองพี่น้อง**
 USA เกรเชิม (Gresham) รัฐออริกอน สหรัฐ (ตั้งแต่ ค.ศ. 1977)

**เมืองมิตรภาพ**
 Japan โทซะ จังหวัดโคจิ ประเทศญี่ปุ่น (ตั้งแต่ ค.ศ. 1978)

**การศึกษา**

**มหาวิทยาลัย**
 เอกชน
** มหาวิทยาลัยสารสนเทศฮกไกโด (北海道情報大学)
** มหาวิทยาลัยรากูโนกากูเอ็ง (酪農学園大学) - มหาวิทยาลัยแห่งแรกในเอเบ็ตสึ ก่อตั้งขึ้นใน ค.ศ. 1949
** มหาวิทยาลัยซัปโปโระกากูอิง (札幌学院大学)
** มหาวิทยาลัยโฮกูโช (北翔大学)

**โรงเรียนมัธยมศึกษาตอนปลาย**
 โรงเรียนสังกัดจังหวัด
** โรงเรียนมัธยมปลายเอเบ็ตสึ ฮกไกโด (北海道江別高等学校)
** โรงเรียนมัธยมปลายนปโปโระ ฮกไกโด (北海道野幌高等学校)
** โรงเรียนมัธยมปลายโออาซะ ฮกไกโด (北海道大麻高等学校)- เอกชน
** โรงเรียนมัธยมต้นและมัธยมปลายริตสึเมกังเคโช (立命館慶祥中学校・高等学校)
** โรงเรียนมัธยมปลายโทวาโนโมริซังไอ สังกัดมหาวิทยาลัยรากูโนกากูเอ็ง (酪農学園大学附属とわの森三愛高等学校)

**มาสคอต**
มาสคอตของเอเบ็ตสึคือ เอเบจุน (Ebechun) เป็นนกสีเหลืองที่บินไม่ได้ซึ่งมีลักษณะคล้ายลูกไก่ หัวทรงสี่เหลี่ยม ด้วยเหตุนี้เอเบจุนจึงได้รับฉายาว่า เร็งกาโตริ (レンガ鳥) มีน้ำตา และถือรวงข้าว เปิดตัวครั้งแรกใน ค.ศ. 2011 เดิมทีเอเบจุนเป็นมาสคอตอย่างไม่เป็นทางการ จนกระทั่งสมาคมการท่องเที่ยวในท้องถิ่นเลือกให้เป็นมาสคอตของเมือง

**อ้างอิง**

**แหล่งข้อมูลอื่น**
 Ebetsu, Hokkaido- เว็บไซต์ทางการของนครเอเบ็ตสึ ja

หมวดหมู่:นครในจังหวัดฮกไกโด